Forslag til RÅDETS FORORDNING om ændring af Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ved tilføjelse af en virksomhed til listen i bilag I over producenter fra Folkerepublikken Kina /* COM/2012/0233 final - 2012/0117 (NLE) */





BEGRUNDELSE 1. Baggrund for forslaget · Begrundelse og formål Dette forslag vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen") i proceduren vedrørende importen af keramiske fliser med oprindelse i Folkerepublikken Kina. · Generel baggrund Forslaget er udarbejdet som led i gennemførelsen af grundforordningen og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen. · Gældende bestemmelser på det område, som forslaget vedrører Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina. · Overensstemmelse med andre EU-politikker og -mål Ikke relevant. 2. Resultat af høringer af interesserede parter og konsekvensanalyser · Høring af interesserede parter De interesserede parter, der er berørt af proceduren, har haft mulighed for at forsvare deres interesser i forbindelse med undersøgelsen i overensstemmelse med grundforordningen. · Ekspertbistand Der har ikke været behov for ekstern ekspertbistand. · Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. 3. JURIDISKE ASPEKTER AF FORSLAGET · Resumé af forslaget Vedlagte forslag til Rådets forordning er baseret på den endelige konklusion om, at en kinesisk eksporterende producent har opfyldt alle kriterierne for at blive indrømmet status som ny eksporterende producent og således være omfattet af den vejede gennemsnitlige antidumpingtold på 30,6%. · Retsgrundlag Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab. Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina. · Nærhedsprincippet Forslaget hører under Den Europæiske Unions enekompetence. Nærhedsprincippet finder derfor ikke anvendelse. · Proportionalitetsprincippet Forslaget er i overensstemmelse med proportionalitetsprincippet af følgende grunde: Foranstaltningen er beskrevet i ovennævnte grundforordning og giver ikke mulighed for nationale beslutninger. Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. · Reguleringsmiddel/reguleringsform Foreslået reguleringsmiddel: forordning. Andre midler ville ikke være hensigtsmæssige af følgende grund: Grundforordningen foreskriver ikke alternative muligheder. 4. VIRKNINGER FOR BUDGETTET Forslaget får ingen konsekvenser for Unionens budget. 2012/0117 (NLE) Forslag til RÅDETS FORORDNING om ændring af Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ved tilføjelse af en virksomhed til listen i bilag I over producenter fra Folkerepublikken Kina RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 9, under henvisning til Rådets gennemførelsesforordning (EU) nr. 917/2011[2] om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ("Rådets gennemførelsesforordning (EU) nr. 917/2011"), særlig artikel 3, under henvisning til forslag fra Europa-Kommissionen ("Kommissionen") forelagt efter høring af det rådgivende udvalg, og ud fra følgende betragtninger: A. TIDLIGERE PROCEDURE (1) Ved gennemførelsesforordning (EU) nr. 917/2011 indførte Rådet en endelig antidumpingtold på importen til Unionen af keramiske fliser med oprindelse i Folkerepublikken Kina ("Kina"). I betragtning af det store antal samarbejdsvillige eksporterende producenter i Kina i den undersøgelse, der lå til grund for indførelsen af antidumpingtolden ("den oprindelige undersøgelse"), blev der udtaget en stikprøve af kinesiske eksporterende producenter, og der blev fastsat individuelle toldsatser på mellem 26,3 % og 36,5 % for de virksomheder, som indgik i stikprøven, mens andre samarbejdsvillige virksomheder, som ikke indgik i stikprøven, blev pålagt en told på 30,6 %. Der blev fastsat en toldsats på 69,7 % for alle andre kinesiske virksomheder. (2) Artikel 3 i Rådets gennemførelsesforordning (EU) nr. 917/2011 fastsætter, at hvis en ny eksporterende producent i Kina over for Kommissionen fremlægger tilstrækkelig dokumentation for: · at virksomheden ikke eksporterede de pågældende varer, der er beskrevet i artikel 1, stk. 1, i nævnte forordning i undersøgelsesperioden (1. april 2009 til 31. marts 2010) ("undersøgelsesperioden") (det første kriterium), · at den ikke er forretningsmæssigt forbundet med nogen eksportør eller producent i Kina, der er omfattet af de foranstaltninger, der er indført ved denne forordning, (det andet kriterium), og · at den enten faktisk har eksporteret de pågældende varer til Unionen eller har indgået en uigenkaldelig kontraktlig forpligtelse til at eksportere en væsentlig mængde til Unionen efter ophøret af den undersøgelsesperiode, på hvilken foranstaltningerne er baseret (det tredje kriterium), så kan artikel 1, stk. 2, i nævnte forordning ændres ved at tildele den nye eksporterende producent den toldsats, der finder anvendelse for samarbejdsvillige virksomheder, der ikke indgik i stikprøven, dvs. 30,6 %. B. ANMODNING OM BEHANDLING SOM NY EKSPORTERENDE PRODUCENT (3) En kinesisk virksomhed ("ansøgeren") har ansøgt om indrømmelse af samme behandling som de samarbejdsvillige virksomheder i den oprindelige undersøgelse, der ikke indgik i stikprøven ("behandling som ny eksporterende producent"). (4) Der blev foretaget en undersøgelse med henblik på at fastslå, om ansøgeren opfylder kriterierne for at blive indrømmet behandling som ny eksporterende producent, jf. artikel 3 i Rådets gennemførelsesforordning (EU) nr. 917/2011. (5) Der blev sendt et spørgeskema til ansøgeren, som blev anmodet om at fremlægge dokumentation for, at den pågældende opfylder ovennævnte tre kriterier. (6) Den eksporterende producent fra Kina fremlagde dokumentation, der ansås som fyldestgørende for, at denne opfylder kriterierne i artikel 3 i Rådets gennemførelses­forordning (EU) nr. 917/2011. Den eksporterende producent kan således indrømmes toldsatsen for samarbejdsvillige virksomheder, der ikke indgik i stikprøven (dvs. 30,6 %), og dens navn føjes derfor til listen over eksporterende producenter i bilag I til Rådets gennemførelsesforordning (EU) nr. 917/2011. (7) Ansøgerne og EU-erhvervsgrenen er blevet underrettet om konklusionerne af undersøgelsen og har haft lejlighed til at fremsætte bemærkninger. (8) Alle argumenter og indlæg fra de interesserede parter er blevet undersøgt og taget i betragtning, når det var berettiget — VEDTAGET DENNE FORORDNING: Artikel 1 Følgende virksomhed føjes til listen over producenter i Folkerepublikken Kina i bilag I til Rådets gennemførelsesforordning (EU) nr. 917/2011: Navn || Taric-tillægskode Onna Ceramic Industries (China) Co., Ltd. || B293 Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 343 af 22.12.2009, s. 51. [2] EUT L 238 af 15.9.2011, s. 1.